V Tulčíku 02.02.2024

**OZNAM**

**Obecného úradu v Tulčíku**

**Nová aplikácia „SMS Hlásnik Obce Tulčík“**

Vážení občania,

pre Vašu lepšiu informovanosť o dôležitých oznamoch, novinkách, zmenách v živote obce Tulčík sme pre Vás zaviedli novú službu „SMS hlásnik“.

Do tejto aplikácie bude obecný úrad vkladať dôležité oznamy občanom, ktorí sa do aplikácie dobrovoľne prihlásia. Oznamy im prídu cestou SMS do ich mobilných telefónov.

Postup na registráciu:

Do systému pre notifikáciu sa prihlásite cez stránku: [www.tulcik.sk](http://www.tulcik.sk), vpravo dole, kliknutím na SMS hlásnik a ďalej podľa pokynov na stránke, alebo kliknutím na link:

<https://sms.dobraobec.sk/tulcik/prihlasenie-do-sms-hlasnika>

Zadajte tam svoje mobilné telefónne číslo a zaškrtnite súhlas so spracovaním osobných údajov. Po potvrdení údajov Vám na mobilný telefón príde overovací kód. Po jeho vložení bude Vaše číslo zahrnuté do databázy pre zasielanie hromadných SMS notifikácií.

Ďakujeme za spoluprácu.

S pozdravom

Ing. Peter Kopčák

starosta obce